यह विद्रोह पाकिस्तान के लिए चेतावनी है कि बलूचिस्तान अलग हो सकता है। वास्तव में यहां ईरान की तरह शिया बहुमत में हैं और चारों तरफ से घिरे पश्तो क्षेत्र में फिट नहीं बैठते। सीमांत गांधी खान अब्दुल गफ्फार खां इस क्षेत्र से थे। जब मैं बरसों पहले उनसे मिला तो उनकी शिकायत थी कि पश्तोभाषी क्षेत्र को स्वतंत्र देश बनाने का अपना वायदा पंडित जवाहरलाल नेहरू ने नहीं निभाया। दरअसल नेहरू मजबूर थे, क्योंकि बलूचिस्तान पाकिस्तान का हिस्सा था और बंटवारे के समय उन्होंने पाकिस्तान की स्थापना को स्वीकार कर लिया था। सीमांत गांधी के नाम से मशहूर बादशाह खां अब पाकिस्तान के नागरिक थे। नेहरू की ओर से उठाया गया कोई भी कदम युद्ध के समान होता और स्वाभाविक है कि वह इसके लिए तैयार नहीं थे।